தி. ஜானகிராமனுக்கு நேர் எதிரானது அசோகமித்திரனின் உலகம். வாழ்வின் மிக இருண்ட பகுதிகளை எழுதியவர் அசோகமித்திரன். ஆனால் இருண்மையான மொழியில் அல்ல; ‘ப்ளாக் ஹ்யூமர்’ என்று சொல்லப்படும் துயரம் தோய்ந்த பகடி அவர் எழுத்தின் பலங்களில் ஒன்று. அந்த வகையில் அசோகமித்திரனை எழுத்தாளர்களின் எழுத்தாளர் என்றுகூட சொல்லலாம். இன்னொரு விதமாக யோசித்தால், அசோகமித்திரன் மனிதர்களால் உருவாக்கப்பட்ட நரகத்தையும் தி.ஜா. கடவுளால் அருளப்பட்ட சொர்க்கத்தையும் எழுதுகிறார்கள். இந்த வித்தியாசத்தைப் புரிந்துகொண்டால் நாம் தி.ஜா., அசோகமித்திரன் இருவரையும் இன்னும் சிறப்பாக வாசிக்க முடியும்.